Laekannu
Laekannu on küla Jõgeva maakonnas Mustvee vallas. Aastatel 1992–2017 (kuni Eesti omavalitsuste haldusreformini) asus küla Ida-Viru maakonnas Avinurme vallas. Laekannu küla loodeosas Lääne-Viru maakonna piiri lähedal paiknevad endised Raja, Saare ja Rajametsa küla. Raja külast oli 20. sajandi I poolel metsatee endisse Aosilla külla, mis praegu paikneb Jõgeva valla Oti küla maa-alal. 1977 liideti Avinurme külanõukogus 20 asulat, sh Raja, Saare ja Rajametsa külad.